הוועדה המיוחדת למעקב אחר יישום הוראות בחוק שירות ביטחון וחוק שירות לאומי-אזרחי, כנסת 19, פרוטוקול מספר 3>, 2014-07-08 12:00

איילת שקד: בוקר טוב.

איילת שקד: שר שלום, אני רואה שהתקנות פורסמו, נכון?

איילת שקד: זה פורסם כבר על ידי משרד המשפטים, כל הנהלים?

<שר-שלום ג'רבי: כן.

איילת שקד: אתה יכול להתחיל לגייס היום?

<שר-שלום ג'רבי: אתמול פורסמו התקנות.

<שר-שלום ג'רבי: אנחנו מחתימים בזה הרגע את הגופים המפעילים על ההסכמים החדשים.

<שר-שלום ג'רבי: ב-13 בחודש, לפי מה שהצבא דיווח לנו, הוא מתחיל לגייס, מתחיל להעביר אלינו ואנחנו יכולים כבר לגייס.

איילת שקד: זאת אומרת שתתחילו לגייס מה-13 בחודש?

<שר-שלום ג'רבי: כן.

<שר-שלום ג'רבי: בתנאי שהצבא באמת - - -

איילת שקד: שהצבא יעביר.

איילת שקד: והצבא אמר שב-13 בחודש הוא יתחיל להעביר אליכם רשימות?

איילת שקד: כן?

<אמיר ווקנין: יש לנו ימים מרוכזים לכל המועמדים לשרות אזרחי ואנחנו נעביר את כולם, את כל מי שיעבירו אלינו ויעמוד בקריטריון להתקבל לשירות האזרחי, בוודאי שנעביר אותו.

<אמיר ווקנין: יש לנו יום מרוכז.

<שר-שלום ג'רבי: אני רוצה לשבח את תת אלוף גדי אגמון.

<שר-שלום ג'רבי: הייתה לי אתמול שיחה ארוכה מאד איתו.

<שר-שלום ג'רבי: מה שהוא אומר, שכל אדם שירצה לבוא ולשרת שירות אזרחי, שכמובן עומד בקריטריונים מגיל 21, תוך 3 ימים הוא מתחייב שהצבא יביא אותו, יגייס אותו ויעביר אותו אלי, ואני חושב שזו בשורה גדולה מאד.

איילת שקד: שנייה, הצבא לא צריך לגייס אותו.

<שר-שלום ג'רבי: לא, להביא אותו.

איילת שקד: להפנות אותו אליכם.

<שר-שלום ג'רבי: כולל רווקים.

<שר-שלום ג'רבי: זאת אומרת שזו בשורה מאד גדולה מבחינתנו, שהוא לא יצטרך לחכות לימים המרוכזים.

<שר-שלום ג'רבי: זאת אומרת יש לנו במאגר כ-150-170 שאותם יתחילו לגייס ב-13 בחודש.

<שר-שלום ג'רבי: מעבר לזה יבוא עוד שבועיים מישהו, כמו אותו בחור שהתקשר אליך, אז הוא לא יצטרך לחכות ליום המרוכז נגיד באוגוסט, אלא תוך שלושה ימים זו התחייבות ו - - -

איילת שקד: הבנתי, תוך שלושה ימים, כל מי שמגיע ללשכת הגיוס ואומר אני רוצה פטור אבל אני רוצה ללכת לשירות האזרחי - - -

<שר-שלום ג'רבי: לא פטור, שירות אזרחי.

<מירי פרנקל-שור: צריכות להיות כאן שתי אוכלוסיות.

<מירי פרנקל-שור: צריכה להיות אוכלוסייה שבמקום לקבל את הפטור, מגיל 22 ומעלה - - -

<שר-שלום ג'רבי: 21.

<מירי פרנקל-שור: בחוק שירות ביטחון, הסעיף החדש שהיה מדבר על כך שמגיל 22 ומעלה הוא יכול לקבל פטור.

<מירי פרנקל-שור: צריך לעשות מאמץ אולי לעניין אותו, אם לא לשירות צבאי, לשירות אזרחי.

<שר-שלום ג'רבי: נכון.

<מירי פרנקל-שור: זו אוכלוסייה אחת.

<מירי פרנקל-שור: נכון שאוכלוסייה אחרת יכולה להיות גם מגיל 21.

<מירי פרנקל-שור: אז כדאי גם לתפוס את האוכלוסייה שבמקום לקבל פטור תופנה לפחות לאלה, לשירות האזרחי.

<שר-שלום ג'רבי: מאה אחוז.

<יאיר דורנפלד: השאלה האם הצבא מציע להם את זה, זה מה שאת שואלת?

<מירי פרנקל-שור: זו השאלה, נכון.

<מירי פרנקל-שור: האם הצבא במקום לתת להם אוטומטית את הפטור, מעניין אותם בשירות - - -

<יאיר דורנפלד: במעמד הצעת הפטור – האם הוא מציע להם את זה.

<מירי פרנקל-שור: נכון.

<יאיר דורנפלד: זה קורה?

<יאיר דורנפלד: אנחנו יודעים אם זה קורה?

<אמיר ווקנין: כן.

<אמיר ווקנין: נציגי משרד הכלכלה וגם נציגי השירות האזרחי נמצאים אצלנו במדור בני ישיבות.

<אמיר ווקנין: מלש"ב שמביע עניין או בגיוס או בשירות אזרחי - - -

<מירי פרנקל-שור: לא, לא, לא מביע עניין.

<מירי פרנקל-שור: השאלה היא אם לגבי האוכלוסייה שמגיל 22 אמורה לקבל את הפטור, וזה מאד - - -

<אמיר ווקנין: הפטור הוא לא אוטומטי.

<מירי פרנקל-שור: ואם טרם מתן הפטור הוצע לה השירות האזרחי או משרד הכלכלה, כרגע זה לא העניין.

<מירי פרנקל-שור: זו השאלה.

<מירי פרנקל-שור: לא הגיל 21 במקום דחיית גיוס.

<אמיר ווקנין: המלש"ב עובר ראיון.

<אמיר ווקנין: הפטור הוא לא אוטומטי.

<אמיר ווקנין: המלש"ב צריך להביע את רצונו בהתאם לחוק.

<שר-שלום ג'רבי: לא, זו לא השאלה.

<שר-שלום ג'רבי: יושבת ראש הוועדה העלתה את זה גם בפעם שעברה.

<שר-שלום ג'רבי: השאלה במעבר שהוא מגיע, אותו בחור, בן 22 שהוא יכול לקבל פטור, הוא נכנס לריאיון אצל שר שלום ג'רבי, אומר אני רוצה לקבל פטור, לא רוצה לבוא לצבא.

<שר-שלום ג'רבי: האם אותו חייל שעומד שם, יש שם חברה טובים, אומר לו תשמע, יש לך אפשרות לפני שאתה מקבל את הפטור לעשות גם שירות אזרחי.

<שר-שלום ג'רבי: אז אני אענה לך את התשובה.

<שר-שלום ג'רבי: זה לא נעשה.

<שר-שלום ג'רבי: אבל הבנתי מגדי שזה מתוקן.

<שר-שלום ג'רבי: אני הייתי שם פשוט.

<שר-שלום ג'רבי: גדי אמר שהוא צריך לטפל בזה.

<שר-שלום ג'רבי: תת אלוף גדי אגמון אמר שמטפלים בזה ואני מקווה שזה בסדר.

איילת שקד: תת אלוף גדי אגמון אמר, אז - - -

<שר-שלום ג'רבי: אם הוא אמר אז זה בטוח ייעשה.

איילת שקד: טוב, בסדר.

איילת שקד: זאת אומרת שאתה אומר שב-13 ביולי, שזה עוד חמישה ימים, תתחיל גיוס.

איילת שקד: אוקיי, בסדר.

איילת שקד: יש כאן גופים מפעילים?

איילת שקד: יש כאן איזה שהוא נציג של גופים מפעילים?

איילת שקד: מד"א ו-?

<טל אלמוג: הרשות הלאומית לבטיחות בדרכים.

איילת שקד: והמשטרה כמובן, כן, ברור.

איילת שקד: אתם שניכם זה שירות אזרחי ביטחוני ואצלך זה שירות אזרחי רגיל, נכון?

איילת שקד: לגבי העלות הכספית, זה בסדר מבחינתכם?

איילת שקד: מבחינת

איילת שקד: כם אני יודע שזה בסדר, כי אתם גוף ממשלתי, אתם מוכנים לגיוס.

איילת שקד: לכם יש בעיה עם ה-40%, נכון?

איילת שקד: 35%.

איילת שקד: אוקיי.

<אלי יפה: כן, זו קפיצה פי שלושה מהמחיר.

איילת שקד: אוקיי, אבל אני רוצה להדגיש שכשחוקקנו את החוק היה ברור שגם מד"א וגם זק"א, אתם יכולים לגייס אותם בשירות אזרחי רגיל ולא שירות אזרחי ביטחוני, ואז העלות תהיה הרבה יותר נמוכה.

איילת שקד: נכון?

<אלי יפה: רק הם לא יבואו.

<אלי יפה: זה ברור.

<אלי יפה: מי שיכול לקבל הרבה כסף, לא יבוא.

איילת שקד: טוב.

איילת שקד: רן, אתה לא היית כאן שבוע שעבר.

איילת שקד: רצינו לדבר על ה-35%.

איילת שקד: אתה זוכר שכשהכנו את החוק אתם ביקשתם את הגמישות שניתן לכם עד 45%, אבל אמרת שתשתמשו בזה בשום שכל ולא על מנת למנוע ממתנדבים להגיע.

<מירי פרנקל-שור: רק צריך לזכור שהתיקון הזה הוכנס דרך הסתייגות, מכיוון שהוא לא עבר בוועדה.

<מירי פרנקל-שור: זאת אומרת המשמעות של זה ומדוע הוא לא עבר בוועדה, מכיוון שהכוונה הייתה שהשירות האזרחי ביטחוני במקומות אחרים לא יאוים בדרך עקיפה.

<מירי פרנקל-שור: לכן הוועדה החליטה שלא.

<מירי פרנקל-שור: על גובה הסכומים האלה ועל הרעיון – נערך דיון בוועדה ולמרות הדיון ולמרות עמדת הוועדה, התקנות תוקנו בצורה כזו שבעצם לא מאפשרת לגופים המפעילים לגייס לשרות אזרחי בטחוני.

<רן רידניק: לא, רק לחדד.

<רן רידניק: התקנות תוקנו בהתאם לחוק.

<מירי פרנקל-שור: לא אמרנו שהן לא בהתאם לחוק.

<מירי פרנקל-שור: שנייה, כדאי להבהיר את הנקודה הזאת.

<מירי פרנקל-שור: מדוע דחתה הוועדה את הצעת האוצר בזמנו?

<מירי פרנקל-שור: מכיוון שהיא רצתה לעודד שגיוס את השירות האזרחי בטחוני ולא את השרות האזרחי-חברתי.

<מירי פרנקל-שור: החשש היה שבסופו של דבר השתתפות הגופים המפעילים תהיה ברמה כזו, לא על גופי מדינה, אלא על הגופים האחרים – שבסופו של דבר לא ניתן יהיה לגייס לשירות אזרחי ביטחוני.

<מירי פרנקל-שור: מה בעצם עשיתם עכשיו?

<מירי פרנקל-שור: קבעת את מקסימום ההשתתפות לגופים האזרחיים שהם לא משטרה.

<מירי פרנקל-שור: חבל.

<רן רידניק: שוב, אני רק אחדד ברשותך, כי נאמרו כאן כמה דברים.

<רן רידניק: מבחינתנו אלף התקנות עצמן נקבעו בהתאם לחוק.

<רן רידניק: החוק עצמו כולל את כל הרכיבים.

<רן רידניק: הסוגיה הספציפית שמתייחסים אליה נדונה גם בוועדה.

<רן רידניק: למיטב זכרוני בוועדה היה טיפה בלבול או משהו כזה.

<רן רידניק: לאחר מכן זה הוכנס כהסתייגות, אבל בכל מקרה זה בוודאי חריג מנוסח החוק.

<רן רידניק: המטרה המוצהרת, שעליה הצהירו גם השרים, הצהירו גם בוועדה, גם המשרד לביטחון פנים למשל התעקש על זה – ליצור תעדוף מאד מאד מובנה, זאת אומרת שירות במקומות כמו משטרה, שב"ס, במקומות כאלה – בעולם השירות האזרחי ביטחוני.

<רן רידניק: ועכשיו שוב, הדלת פתוחה לחלוטין בפני כלל הגופים לעשות שירות אזרחי רגיל.

<רן רידניק: הם יכולים, אין שום בעיה, בתכיפות שהיא הרבה יותר נמוכה גם ממה שהיה היום, מה שהיה עד כה.

<רן רידניק: כלכלית זה לא חסם.

<רן רידניק: הם יכולים לבחור.

<רן רידניק: אם הם בוחרים לקחת מסלול שהוא רחב היקף הרבה יותר, גם מבחינת ההוצאה התקציבית, גם מבחינת היקף השירות, זו זכותם.

<רן רידניק: יש להם אפשרות בחירה בין שניהם.

<רן רידניק: זה גם עולה יותר כסף, זה בסדר.

<רן רידניק: בסוף המטרה העיקרית היא לתעדף שירות בגופים האלה, שייקחו את זה אצלם כמשימה לאומית.

<רן רידניק: זו ההבטחה שהייתה לשר לביטחון פנים במהלך הדיונים בוועדת פרי, זו ההבטחה שהייתה כאן בוועדת במהלך הדיונים.

<רן רידניק: הרחיבו את זה כאן בוועדה וזה בסדר, אבל עדיין שמרו על המדרג הנכון.

<רן רידניק: איך אנחנו מתחילים עם הדבר הזה.

<רן רידניק: אני מציע שנראה איך זה מתגלגל.

<רן רידניק: בעוד כמה חודשים נהיה יותר חכמים לראות מה היקף הגיוס לכל אחד מהמסלולים.

<רן רידניק: אני מאד אשמח אם השירות האזרחי ביטחוני יתמלא בצורה מלאה וטובה בגופים האלה.

<רן רידניק: אם נראה שלא, אז אפשר לקיים דיון בהמשך גם ולראות את זה.

<רן רידניק: בכל מקרה, התעדוף עצמו הוא נכון והוא הגיוני לטעמנו.

<מירי פרנקל-שור: בשביל מה?

<מירי פרנקל-שור: אז לא היה צריך להשאיר אותם ב - - -

<אלי יפה: כן, אבל ברור לך, זאת אומרת הייתה לך הצעה של שני מקומות עבודה, באחד אתה מרוויח פי שלושה מהמקום השני – לאן היית הולך?

<אלי יפה: לאן ילך לשרת בחור חרדי?

<אלי יפה: הוא צריך את הכסף.

<רן רידניק: קודם כל זה לא מקום עבודה, אלף.

<אלי יפה: לא, לא, זה לא מקום עבודה, אבל ברור לך שהוא יעדיף - - -

<רן רידניק: ב', אני חייב להגיד שאנחנו נשמח אם כלל היעדים יתמלאו בשירות במשטרה ובגופים כאלה.

<רן רידניק: זו הייתה האג'נדה העיקרית של הממשלה, שירות שיהיה כמה שיותר קרוב לשירות צבאי, שירות אזרחי-ביטחוני הדוק.

<רן רידניק: אם זה יהיה המצב – זה מצוין.

<רן רידניק: אם לא – אז אין בעיה שילכו לגופים אחרים.

<רן רידניק: אם זה בשירות אזרחי ביטחוני – בתמהיל הזה, ואם לא – בשירות אזרחי רגיל.

איילת שקד: אלי, יש לי שאלה.

איילת שקד: אני באמת מסתכלת על הסכומים ואני רואה שזה פי שניים וחצי הבדל, זאת אומרת זה הבדל ממש מהותי, אבל אני מציעה שנתחיל בגיוס למשך חודשיים – נגיד יולי-אוגוסט ספטמבר, ובסוף ספטמבר נבוא לפה ונבדוק.

<אלי יפה: כן, אבל הם פשוט לא יבואו.

<אלי יפה: הם לא יבואו, אז חבל לעשות כאן כאילו.

<רן רידניק: אני לא מבין את ה - - -

איילת שקד: אתם מבחינה תקציבית לא יכולים לקחת אף אחד במסלול אזרחי ביטחוני?

<אלי יפה: תראי, מבחינה תקציבית מדובר כאן-, אנחנו נערכנו.

<אלי יפה: אנחנו נערכנו, עשינו ועדת - - -

איילת שקד: אוקיי.

איילת שקד: בסכום שלכם, כמה ההשתתפות היא במסלול רגיל וכמה במסלול אזרחי ביטחוני?

<אלי יפה: היום זה 450 ברגיל ו-1,400 או 1,600 בביטחוני.

<אלי יפה: זאת אומרת אזרחי ביטחוני.

<אלי יפה: מי הם הבאים?

<אלי יפה: בואו, אנחנו פה לא - - -

<שר-שלום ג'רבי: רק לתקן אותך, זה לא שלא יבואו.

<שר-שלום ג'רבי: זה שאתם לא תרצו שיבואו.

איילת שקד: כן.

<אלי יפה: לא, רגע, רגע, שנייה.

<שר-שלום ג'רבי: זה העניין.

<אלי יפה: לא, הם לא יבואו למסלול אזרחי לקבל X, אלא יעדיפו לקבל X כפול.

<רן רידניק: אני לא בטוח.

<רן רידניק: זה מסלול קשה יותר, יותר שעות.

<אלי יפה: איזה יותר שעות?

<אלי יפה: עוד שלוש שעות, הוא יש לו את אשתו, יש לו משפחה.

<אלי יפה: בואו, תראו, אתם חיים - - -

<שר-שלום ג'רבי: אתה צודק במה שאתה אומר, אני לא חולק, אני רק אומר, רק לדייק כאן - - -

<אלי יפה: אתה כבר מכיר את השטח.

<שר-שלום ג'רבי: כן, אני רק אומר שהנטל הוא לא עליכם, הוא לא על המשרת.

<שר-שלום ג'רבי: המשרת, אם אתה תשלם עליו את המסלול הביטחוני-אזרחי, הוא כן יבוא אליך.

<שר-שלום ג'רבי: אתה אומר, אתה רק לא מוכן לספוג את העלות.

<שר-שלום ג'רבי: בסדר.

<אלי יפה: מאיפה?

<אלי יפה: אין לו תקן, מניין?

<אלי יפה: אני לא מקבל כסף מהממשלה.

איילת שקד: תראו, אנחנו כן רוצים לתת עדיפות למשטרה וזה גם היה הסיכום עם השר לביטחון הפנים ועם משרד האוצר.

איילת שקד: אנחנו רוצים לעמוד בזה.

<קריאה: משטרה, שב"ס וכב"א, זה היה הגופים הביטחוניים.

איילת שקד: כן.

איילת שקד: עכשיו גם רואים שצריך להגדיל את כוח האדם במשטרה.

איילת שקד: אני מציעה שנעשה את הדבר הבא – שר שלום אמר שמתחילים לגייס ב-13 ביולי.

איילת שקד: ב-13 ביולי כבר יש לך איזה 170 שאתה צריך לגייס, נכון?

<שר-שלום ג'רבי: השאלה שוב פעם, כמה הצבא מגייס.

<שר-שלום ג'רבי: הוא מתחיל ב-13 בחודש.

<שר-שלום ג'רבי: אני לא אחראי - - -

איילת שקד: לא, אבל לך יש כבר בתור, מצטבר, אתה יודע על 170 איש שמתדפקים על דלתך ורוצים להגיע, נכון?

<שר-שלום ג'רבי: כן.

איילת שקד: חוץ מזה אנחנו לא יודעים עוד כמה הצבא יעביר לך.

איילת שקד: זאת אומרת שביולי-אוגוסט יהיו לך איזה 200-300 שאתה תרצה לגייס לשירות האזרחי, נכון?

<שר-שלום ג'רבי: מקווה.

איילת שקד: אלי, אני מציעה שנתחיל עם התהליך.

איילת שקד: אנחנו כן רוצים לתת עדיפות למשטרה.

איילת שקד: נגייס ביולי-אוגוסט ובתחילת ספטמבר נשב ונראה האם חלק מה-200-300 האלה באמת הלכו למשטרה.

איילת שקד: יש סברה שאמרה בוועדה שבכלל החרדים לא ירצו ללכת למשטרה ולשב"ס.

איילת שקד: אז זה טוב שאנחנו נותנים להם את האופציה, אבל הם לא רוצים.

איילת שקד: אז בואו נראה איך זה מתקדם ואז בעוד חודשיים שלושה נעשה שוב חושבים ואם נראה שיש חברה שלא הולכים למשטרה ורוצים להגיע למד"א, אנחנו נפנה למשרד האוצר ואנחנו נוריד את האחוזים.

איילת שקד: בואו נתחיל בתהליך.

איילת שקד: אנחנו כן רצינו לתת עדיפות כאן למשטרה ולשב"ס.

איילת שקד: עוד משהו?

<מירי פרנקל-שור: איך תורידו את האחוזים?

איילת שקד: אני אוריד בתקנות.

<מירי פרנקל-שור: לא, זה לא באישור הוועדה.

איילת שקד: את רוצה גם להגיד משהו?

איילת שקד: צריך לחכות לראות שהתהליך יתחיל.

איילת שקד: עד שהוא לא מתחיל אז אין טעם.

איילת שקד: עוד מישהו רוצה להגיד משהו לפני שאני סוגרת את הישיבה?

איילת שקד: כן, שחר.

<שחר אילן: עברתי על החוק בשבוע האחרון.

<שחר אילן: יש בחוק המון דברים שצריכים לקרות בהקשר של התקצוב של ישיבות בנובמבר הקרוב.

<שחר אילן: כיוון שהתהליך הרגיל שראינו בישיבות האחרונות הוא כך שבנובמבר נגלה שאף אחד לא עשה כלום והיה צריך להתחיל לעשות ישיבות כדי שזה יקרה, אני מציע לזמן את הגורמים הרלבנטיים לישיבה הקרובה, כדי שהם ייערכו לביצוע הפעולות החיוניות בנובמבר.

איילת שקד: אתה מדבר על החוק או על החלטת הממשלה?

<שחר אילן: אני מדבר על ביצוע, אני מדבר על נקיטת פעילות כלפי ישיבות שאין בהן מספיק מגויסים, העדפת ישיבות - - -

איילת שקד: זה החלטת ממשלה.

איילת שקד: הממשלה צריכה להחליט ביולי לראות האם עמדו ביעדים.

<שחר אילן: החוק עוסק בישיבות ספציפיות.

איילת שקד: לא, לא, לא.

<שחר אילן: אוקיי, זו החלטת ממשלה?

איילת שקד: זו החלטת ממשלה.

איילת שקד: יש צוות במשרד החינוך שאחראי להכין את מבחן התמיכות למה קורה אם לא עומדים ביעדים.

איילת שקד: הצוות הזה מתכנס ועובד, אני בקשר איתו.

איילת שקד: השר פרי עוקב אחרי הצוות הזה.

איילת שקד: הצוות הזה על סף סיום מבחני התמיכה.

איילת שקד: החודש ועדת פרי צריכה להתכנס ובעצם לראות שהם עמדו ביעדי גיוס, אבל כן לבנות מבחני תמיכה – מה קורה אם הם לא עומדים ביעדי הגיוס.

<שחר אילן: ואז נעמוד בפני השאלה האם צה"ל מעביר את הנתונים למשרד החינוך על מי מתגייס ומי לא, ואיך קובעים שישיבה עומדת או לא ביעדים.

<שחר אילן: כל הדברים האלה צריכים לקרות לדעתי לפני נובמבר.

איילת שקד: כן, אנחנו יודעים וזה באחריות ועדת השרים.

<קריאה: מה קשור נובמבר לעניין?

<שחר אילן: כי בנובמבר זה אמור להתבצע.

איילת שקד: כן.

איילת שקד: בסדר, עוד משהו?

איילת שקד: לא.

איילת שקד: תודה רבה.